બનાસકાંઠા એસીબીની ટીમે તાજેતરમાં દાંતીવાડાના આર એફ ઓને લાંચ લેતા ઝડપી લીધા હતા. જે બાદ તપાસમાં તેમના મકાનમાંથી નાણાં ભરેલા કવર મળી આવ્યા હતા. જેના ઉપર અધિકારીઓના નામ પણ લખેલા હતા. આ દિશામાં એસીબી દ્વારા તપાસ ચાલી રહી છે. ત્યારે બનાસકાંઠા ડીએફઓની બદલી બાદ હેડ કલાર્કની પણ બદલી થવા પામી છે. બીજી તરફ એસીબીએ વનવિભાગ બરોડાના એન્જિયરો સાથે મળી બનાસકાંઠામાં ચાલતા વન વિભાગના કામોની તપાસ હાથ ધરી કવરમાં મળી આવેલા નાણાં સુધી પહોચવા તપાસ શરૂ કરતા ફફડાટ પ્રસર્યો છે.